b"\n_START_ARTICLE_\nArgitxu Noblia\n_START_SECTION_\nBiografia\n_START_PARAGRAPH_\nEls seus pares vivien a Bamako per\xc3\xb2 tornaren a Anglet, on hi va n\xc3\xa9ixer- Va estudiar a l'escola Stella Maris d'Anglet, al liceu de Bi\xc3\xa0rritz i despr\xc3\xa9s es llicenci\xc3\xa0 en medicina a la Universitat de Bordeus. Durant la seva \xc3\xa8poca d'estudiant va col\xc2\xb7laborar amb Embata i va participar en la creaci\xc3\xb3 del sindicat d'estudiants Euskal Gazte Ikasleen Alkartasuna (EGIA). Va treballar com a anestesista a Baiona fins a la seva jubilaci\xc3\xb3 en 2002._NEWLINE_En 1965 es va casar amb el pilotari refugiat d'Hegoalde L\xc3\xa1zaro Arandia, amb el que va viure durant un temps a Anglet i Baiona. Despr\xc3\xa9s es van separar i en 1975 es va casar amb Manex Goihenetxe, de qui es va separar 10 anys despr\xc3\xa9s. \xc3\x89s mare de sis fills: Aitor, Michael, Ellande, Odon, Ortzi (fill de Goihenetche, va morir tr\xc3\xa0gicament a l'edat de llicenciatura) i Nouhou (originari de Costa d'Ivori)._NEWLINE_El 1969 amb la mare de Lazkao Libe Go\xc3\xb1i va conv\xc3\xa8ncer alguns mestres bascofrancesos i van fundar la primera ikastola a Arrangoitze, encara que alguns afirmen que les primeres van apar\xc3\xa8ixer a Baiona i a Biarritz. En 1975 tamb\xc3\xa9 fou el primer cap de Seaska. En 1971 va fundar l'editoprial Elkar a Baiona i tamb\xc3\xa9 ajud\xc3\xa0 a fundar l'emissora Gure Irratia. En 1971 va col\xc2\xb7laborar a diferents empreses com Sokoa, Hemen i Herrikoa (presidides pel seu germ\xc3\xa0 Patxi Noblia), aix\xc3\xad com l'associaci\xc3\xb3 agr\xc3\xa0ria GFAM Lurra._NEWLINE_De 1989 a 1995 fou regidora de l'ajuntament de Baiona amb el metge Henri Grenet, el seu fill l'advocat Aitor Arandia i el fill de Henry Jean Grenet. Fou candidata del Partit Nacionalista Basc a les eleccions legislatives franceses de 1997 per la 6a circumscripci\xc3\xb3 dels Pirineus Atl\xc3\xa0ntics, en les eleccions cantonals franceses de 2008 pel cant\xc3\xb3 de Sant Joan Lohitzune i d'aquell any fins 2009 fou presidenta de l'Ipar Buru Batzar. substituint Ramuntxo Kanblong. A les eleccions al Parlament Europeu de 2009 va demanar el vot per Europa Ecologia.; fou substitu\xc3\xafda per una altra dona, Txaro Goikolea Mintegia, i fins 2012 ha col\xc2\xb7laborat amb Eusko Alkartasuna a la federaci\xc3\xb3 Regions i Pobles Solidaris._NEWLINE_En 2000 va presidir l'associaci\xc3\xb3 pacifista Bakea Bai i el 2007 el Centre Nacional de les Dones Franceses (Emakume Frantsesen Zentro Nazionaleko) a Aquit\xc3\xa0nia. En 1995 va rebre el Grand Prix Humanitaire i en 2009 la federaci\xc3\xb3 Femmes 3 000 li va concedir les Palmes du b\xc3\xa9n\xc3\xa9volat."